open-index/open-wikipedia-markdown huggingface dataset:
Juhani Damski

**Juhani Damski** (s. 1964 Mikkeli) on Suomen ympäristöministeriön kansliapäällikkö vuodesta 2020.

Aiemmin hän toimi Ilmatieteen laitoksen pääjohtajana (2016–2020). Koulutukseltaan hän on filosofian tohtori.

Damski työskenteli Ilmatieteen laitoksella asiantuntijatehtävissä vuodesta 1986 lähtien. Vuosina 2013–2015 hän oli liikenne- ja viestintäministeriössä yksikön johtajana. Vuonna 2016 hänestä tuli Ilmatieteen laitoksen pääjohtaja, kun Petteri Taalas valittiin Maailman ilmatieteen järjestö WMO:n johtajaksi. Vuoden 2019 lokakuussa Damski nimitettiin jatkokaudelle Ilmatieteen laitoksen pääjohtajaksi.

Damski on toiminut Suomen kansallisen IPCC-työryhmän puheenjohtajana 2019–2022. IPCC-työryhmä valmistelee ja tukee Suomen osallistumista IPCC:n toimintaan.

## Lähteet
Anna Lenah Elgström

**Anna Helena Maria** (**Anna Lenah**) **Elgström-Collijn** (29. joulukuuta 1884 Helsingborg, Ruotsi – 23. joulukuuta 1968) oli ruotsalainen kirjailija, toimittaja ja naisasianainen.

Elgströmin vanhemmat olivat rakennusinsinööri Nils O. Elgström ja Maria Strömberg. Elgström opiskeli Tukholmassa Tekniska skolanissa ja Högre konstindustriella skolanissa, Althinin ateljeessa sekä ulkomailla Kööpenhaminassa ja Pariisissa 1903–1909. Hän kirjoitti vuosina 1909–1911 toimittajana muun muassa nimimerkeillä "Lenah" ja "Ale" muun muassa *[[Stockholms Dagblad]]iin* ja *[[Aftonbladet]]iin*.

Elgström oli vuodesta 1912 naimisissa teatterijohtajan, kirjailija Gustaf Collijnin kanssa.

## Teokset
**Gäster ja främlingar* (1911)
**Hafsboken (1912)
**Fattigfolk (1912)
**Den sjunde basunen*. 1915
**En romantikers hustru: roman*. 1922
**Myrstacken*. 1923
**Revolutionsnoveller*. 1926
**Äventyr*. 1926
*Anna Lenah Elgström, Gustaf Collijn: *U. S. A. liv och teater*. 1927
**Stjärnan vars namn är malört*. 1928
**Myrstacken*. 1929
**Kvinnor*. 1930
*H. L. Mencken, ; Anna Lenah Elgström, Anna Lenah Tallqvist: *Samlade fördomar: artiklar och essayer*. 1931
**Resenär*. 1932
**Ett vardagsäventyr: myrstacken*. 1932
**Noveller i urval*. 1934
**Elsa i männens värld*. 1936
**Från år noll till tre: roman*. 1938
**Mödrar*. 1938
**Innan det blir för sent*. 1940
**Italiens elfte timme*. 1943
**Den kloka Elsa*. 1943
**De trogna: noveller*. 1944
**Tidens kvinnor*. 1944
**Ett fritt hjärta*. 1946
* Isabel de Palencia, Anna Lenah Elgström, Nils Holmberg,* Spanien mot friheten, 1946
**Spanien under Francos regim*
**Elsa och kärleken*. 1946

===Suomennetut teokset===
**Aikamme naisia'' (Tidens kvinnor) suom. Katri Ingman. Helsinki: Suomen kirja 1946.

## Lähteet
Lover

**Lover** (mon. **lovers**) on englanninkielinen sana, joka tarkoittaa rakastajaa tai rakastajatarta. Se voi viitata myös seuraaviin:

## Musiikki

### Albumit
* *[[Lover (albumi)|Lover]]*, Taylor Swiftin albumi vuodelta 2019
* *[[Lovers]]*, Hanna Pakarisen albumi vuodelta 2007
* *[[Lovers (Anna of the Northin albumi)|Lovers]]*, Anna of the Northin albumi vuodelta 2017

### Kappaleet

* ”Lover”, Taylor Swiftin kappale samannimiseltä albumilta
* ”Lovers”, Anna of the Northin kappale samannimiseltä albumilta
* ”Lovers”, Lawsonin kappale vuodelta 2020

## Katso myös
* Lovere, kunta Bergamon maakunnassa Italiassa
Wildhaus-Alt St. Johann

**Wildhaus-Alt St. Johann** on kunta Koillis-Sveitsissä, Sankt Gallenin kantonissa. Kunnassa on vajaat 3&nbsp;000 vakinaista asukasta.

## Historiaa
Wildhaus-Alt St. Johannin kunta aloitti toimintansa vuoden 2010 alussa, kun Wildhausin ja Alt St. Johannin kunnat yhdistettiin.

## Sijainti
Wildhaus-Alt St. Johann sijaitsee pääosin Thurin laaksossa noin kilometrin korkeudessa. Laakson pohjoispuolella on Alpsteinvuoristo, jonka korkein huippu on Säntis (2&nbsp;502 m mpy.), eteläpuolella kohoavat Churfirstenvuoret runsaan kahden kilometrin korkeuteen. Laaksosta on maantieyhteys sekä länteen kohti Wattwiliä ja Wiliä että itään kohti Reininlaaksoa ja Buchsia.

## Liikenne
Wattwilin ja Buchsin välillä, Wildhaus-Alt St. Johannin poikki, on säännöllinen ja suhteellisen tiheä linja-autoliikenne (noin 2 vuoroa tunnissa suuntaansa). Wildhausin kylästä on köysiratayhteys sekä pohjoisille että eteläisille vuorille..

## Tunnettuja wildhaus-altsanktjohannelaisia
* Karl Alpiger, alppihiihtäjä
* Walter Steiner, mäkihyppääjä
* Niklaus Stump, hiihtäjä
* Ulrich Zwingli, uskonpuhdistaja.

## Lähteet
*

### Viitteet

## Aiheesta muualla
 
* 
*
Tilastoekosysteemi

Tilastoekosysteemi on tilastoalan viranomaisten ja tilaston tuottajien verkosto, jonka toimijat tuottavat Suomen virallisia tilastoja (SVT), Euroopan tilastojärjestelmän (ESS) tilastoja sekä muita tilastoja. Tilastoekosysteemi kattaa tilastoviranomaiset, tilastoja laativat viranomaiset sekä muut SVT-tilastoja tuottavat tahot. 

Tilastolaki (280/2004) määrittää tilastoviranomaiset:

* Tilastokeskus
* Tulli
* Luonnonvarakeskus
* Terveyden ja hyvinvoinnin laitos

Muita tilastoja laativia viranomaisia ovat: 

* Ilmatieteen laitos, 
* Liikenne- ja viestintävirasto (vuoteen 2020 asti), 
* Maahanmuuttovirasto, 
* Maanmittauslaitos, 
* Suomen ympäristökeskus, 
* Työterveyslaitos, 
* Työ- ja elinkeinoministeriö.

Muita SVT-tuottajia ovat:

* Eläketurvakeskus
* Kansaneläkelaitos

Tilastoekosysteemin tavoitteena on edistää tilastojen tuotannon yhtenäisyyttä (yhtenäiset luokitukset ja toimintatavat) ja kustannustehokkuutta (päällekkäisen työn poistaminen, selkeät vastuut ja toimintatavat). Tavoitteen toteuttaminen edellyttää tiivistä yhteistyötä, avointa viestintää ja tiedottamista ja yhteistä toimintatavoista päättämistä. Sovituista toimintatavoista annetaan SVT-neuvottelukunnan  suosituksia.
Louis Hachette

**Louis Christophe François Hachette** (1800–1864) oli ranskalainen kirjankustantaja. Hän perusti 1826 kustannusliikkeen, josta tuli Ranskan suurimpia nimellä Librairie Hachette et C:ie.

Jouduttuaan poliittisista syistä keskeyttämään opettajaopinnot Hachette opiskeli lakia ja osti Pariisista kirjakaupan. Ranskan vuoden 1830 vallankumouksen jälkeen hän alkoi julkaista koulukirjoja. Yrityksestä kehittyi pian merkittävä kustantamo. Hän perusti myös lehtiä, muun muassa 1855 lehden *Le Journal pour tous*, jonka levikki nousi 150&nbsp;000:een. Hän kirjoitti vähävaraisten elinoloja käsitteleviä pamfletteja ja toimi eri tavoin työväestön ja köyhien hyväksi. Hän pyrki omalla arvovallallaan edistämään tekijänoikeussopimuksia.

## Lähteet

## Aiheesta muualla
Komisario Montalbano

**Komisario Montalbano** *(italiaksi: Il commissario Montalbano)* on italialainen televisiosarja, joka perustuu Andrea Camillerin poliisiromaaneihin. Päähenkilö on Salvo Montalbano, ja tarinat tapahtuvat Sisiliassa.

## Konteksti
Tapahtumat tapahtuvat kuvitteellisessa Vigatan kaupungissa Montelusan maakunnassa.

## Jaksot

## Televisiomateriaalia

Televisiokuvaus tapahtuu melkein yksinomaan Ragusan maakunnassa.

### Pääsijainnit
* Ragusa
* Punta Secca
* Modica
* Scicli
* Donnalucata
* Comiso
* Chiaramonte Gulfi
* Ispica
* Pozzallo
* Vittoria
* Scoglitti

## Lähteet
7 Rings

**7 Rings** on yhdysvaltalaisen laulaja-lauluntekijä Ariana Granden musiikkikappale. Sen julkaisi Republic Records hänen viidennen, Thank U, Next -studioalbumin toisena singlenä 18. tammikuuta 2019. Kappaleen ovat sanoittaneet Grande, Victoria Monét, Tayla Parx, Njomza Vitia ja Kaydence sekä sen tuottajat Tommy Brown, Charles Anderson ja Michael Foster. Kappale sisältää mukaelman Rodgers and Hammersteinin kappaleesta "Mikä voi olla sen mukavampaa", jonka takia myös heidät on kreditoitu kappaleen sanoittajiksi. Kappaleen musiikkivideon ohjasi Hannah Lux Davis ja se julkaistiin singlen julkaisupäivänä.

"7 Rings" oli kansainvälinen menestys, sen päästyä jo ensimmäisellä listaviikollaan Yhdysvaltain Billboard Hot 100 -listan kärkeen, jossa se pysyi kahdeksan viikkoa ja oli täten Granden uran pisimpään kyseisen listan kärjessä pysynyt singlejulkaisu. Se oli myös Granden uran pisimpään koko listalla pysynyt kappale, sen poistuttua Hot 100 -listalta vasta 33 viikon jälkeen. Lisäksi se pääsi singlelistan kärkeen myös 19 muussa valtiossa sekä kymmenen parhaan joukkoon kymmenessä valtiossa. "7 Rings" oli ehdolla vuoden 2020 Grammy-palkintogaalassa kategorioissa "Vuoden levytys" ja "Paras pop-sooloesitys".

## Lähteet
Break Up with Your Girlfriend, I’m Bored

**Break Up with Your Girlfriend, I’m Bored** on yhdysvaltalaislaulaja Ariana Granden musiikkikappale. Sen julkaisi Republic Records hänen viidennen, Thank U, Next -studioalbuminsa kolmantena ja viimeisenä singlenä 8. helmikuuta 2019. Kappaleen ovat sanoittaneet Grande ja Savan Kotecha sekä sen tuottajat Max Martin ja Ilya Salmanzadeh. Kappale sisältää mukaelman yhdysvaltalaisyhtye NSYNCin kappaleesta ”It Makes Me Ill”, jonka takia myös Kandi Burruss ja Kevin ”She’kspere” Briggs on kreditoitu kappaleen sanoittajiksi. Kappaleen musiikkivideon ohjasi Hannah Lux Davis ja se julkaistiin singlen julkaisupäivänä. Video kuvattiin Los Angelesissa.

”Break Up with Your Girlfriend, I’m Bored” oli kansainvälinen menestys, sen päästyä singlelistan kärkeen Irlannissa, Isossa-Britanniassa, Kreikassa, Slovakiassa ja Uudessa-Seelannissa sekä viiden parhaan joukkoon Australiassa, Kanadassa, Latviassa, Liettuassa, Malesiassa, Norjassa, Portugalissa, Singaporessa, Suomessa, Sveitsissä, Tanskassa, Tšekissä, Unkarissa ja Yhdysvalloissa. Lisäksi se on myynyt Kanadassa kolminkertaista platinaa.

## Lähteet
Turripuku

**Turripuku** eli **fursuit** on eläinhahmoa esittävä asu, jollaisia on antropomorfisten eläinten faneilla, turreilla. Usein ne on tehty esittämään käyttäjän fursonaa (kirjoitetaan joskus fursoona) eli henkilökohtaista hahmoa, joka kuvastaa häntä itseään antropomorfisena eläimenä ja jonka kanssa tunnetaan yhteenkuuluvuutta.

## Yleistä
Jo maailman ensimmäisessä turritapahtumassa ConFurence 0:ssa vuonna 1989 nähtiin turripuku, mutta niiden suosio alkoi kasvaa vasta uudelle vuosituhannelle tultaessa. Nykyäänkin vain pieni osa turreista omistaa sellaisen. Sana *fursuit* on peräisin vuodelta 1993.

Monille turripukuilussa on kyse mahdollisuudesta samaistua hahmoonsa ja käyttäytyä tavallisesta poikkeavalla tavalla. Esimerkiksi ujon ihmisen fursona voi olla ulospäin suuntautunut, mihin puku auttaa eläytymään. Toisille tärkeintä on rentoutuminen tai ihmisten ilahduttaminen.

Turripukuja sekä yleensä turreja kohtaan on paljon ennakkoluuloisia asenteita. Mediaa myöten jotkut luulevat kyse olevan seksuaalisesta fetissistä, mikä ei kuitenkaan pidä paikkaansa muuta kuin harvoissa tapauksissa. Turrit arvelevat näiden harhakäsitysten johtuvan luultavasti tiedon puutteesta, väärinymmärryksistä ja erilaisuuden pelosta.

Turripuku ei välttämättä peitä käyttäjäänsä kokonaan, vaan se voi olla päästä, hännästä ja tassuista koostuva niin sanottu partiaali. Suomessa tuhatkunta henkeä harrastaa turripukuilua jossain muodossa. Puku päällä saatetaan vain liikuskella kaupungilla tai osallistua turritapahtumiin, joita on sekä Suomessa että ulkomailla. Koska näkyvyys puvusta on yleensä huono, yleisillä paikoilla on hyvä olla mukana avustaja, joka estää vaaratilanteet.

## Valmistus

Lähes kaikki turripuvut tehdään mittatilaustyönä. Yhden puvun valmistaminen voi viedä jopa 200 työtuntia, joten hinnat ovat korkeita: ammattilaisen tekemillä puvuilla noin tuhannesta dollarista useisiin kymmeniin tuhansiin. Pelkkä valmistukseen käytettävä tekoturkis voi maksaa tuhansia dollareita. Kalleimmissa puvuissa saattaa olla vaikkapa liikkuvat silmäluomet tai sisäänrakennettu jäähdytysjärjestelmä. Kustannuksia säästääkseen jotkut turrit tekevät pukunsa itse alusta alkaen.

Turripukujen valmistukseen erikoistuneita yrittäjiä ja liikeyrityksiä on useita. Vuosittain myydään tuhansia pukuja kokonaisliikevaihdon liikkuessa miljoonissa dollareissa.

## Katso myös
* Cosplay
* Therian

## Lähteet

## Aiheesta muualla
Rotkotangara

**Rotkotangara** (*Calyptophilus frugivorus*) on rotkotangaroihin kuuluva lintulaji. Lajia tavataan Hispaniolan saarelta.

## Koko ja ulkonäkö
Rotkotangara voi kasvaa 17&ndash;20 cm pitkäksi. Sukupuolet muistuttavat toisiaan ulkonäöltään. Rotkotangara on päästään, selästään ja siivistään ruskea. Siipien taipeessa ja alapuolella on keltaista. Lajilla on keltainen rengas silmien ympärillä. Linnun kurkku ja vatsa ovat valkoiset ja kyljet vaaleanharmaat. Rotkotangaran alalajeista *C. f. abbotti* on nimialalajia harmaampi ja *C. f. neibae* tummempi.

## Levinneisyys ja elinympäristö
Rotkotangaraa tavataan Dominikaanisesta tasavallasta. Alalaji *C. f. abbotti* eli Haitille kuuluvalla Gonâven saarella, mutta on todennäköisesti kuollut sukupuuttoon elinympäristön häviämisen vuoksi. Lajin elinympäristöä ovat tiheät metsien pohjakerrokset ja pensaikot. Usein sitä tavataan rotkoista jokien läheisyydestä. Rotkotangaran ravintoa ovat hyönteiset ja muut selkärangattomat eläimet ja satunnaisesti myös hedelmät. Lintu pesii touko-heinäkuussa. Rotkotangarakantaa uhkaa elinympäristön häviäminen hakkuiden takia ja se luokitellaan silmälläpidettäväksi lajiksi.

## Lähteet
Rule the World (2 Chainzin kappale)

**Rule the World** on yhdysvaltalaisräppäri 2 Chainzin musiikkikappale, jolla vierailee myös yhdysvaltalaislaulaja Ariana Grande. Sen julkaisi Republic Records 2 Chainzin viidennen, Rap or Go to the League-studioalbumin toisena singlenä 19. maaliskuuta 2019. Kappale sisältää mukaelman yhdysvaltalaislaulaja Amerien kappaleesta "Why Don't We Fall in Love". Kappaleen musiikkivideon ohjasi Sebastian Sdaigui ja se julkaistiin 11. maaliskuuta 2019. Videolla nähdään 2 Chainz ja Grande esiintymässä lukaalisella 1920-lukulaisella klubilla bändin kanssa.

"Rule the World" menestyi kaupallisesti hyvin heikosti, sen päästyä singlelistan viidenkymmenen parhaan joukkoon ainoastaan Uudessa-Seelannissa. Artistien kotimaassa Yhdysvalloissa kappaleen paras saavutus oli Billboard Hot 100-listan sija 94. Kappale on esitetty livenä muun muassa Jimmy Kimmel Live!:ssa ja The Ellen DeGeneres Showssa.

## Lähteet
Don’t Call Me Angel

”**Don’t Call Me Angel**” on yhdysvaltalaislaulajien Ariana Granden, Miley Cyrusin sekä Lana Del Reyn musiikkikappale. Sen julkaisi Republic Records singlenä elokuvan *[[Charlien enkelit (vuoden 2019 elokuva)|Charlien enkelit]]* viralliselta soundtrack-levyltä 13. syyskuuta 2019. Kappaleen ovat sanoittaneet Grande, Cyrus, Rey, Max Martin, Savan Kotecha, Ilya Salmanzadeh sekä Alma Miettinen ja sen tuottivat Martin sekä Ilya. Kappaleen musiikkivideo julkaistiin singlen julkaisupäivänä ja sillä nähdään kaikki kolme laulajaa esiintymässä mustissa enkelipuvuissa siipien kera.

”Don’t Call Me Angel” oli kansainvälinen menestys, sen päästyä singlelistan kärkeen Kreikassa, Islannissa, Israelissa, Libanonissa, Skotlannissa ja Unkarissa sekä viiden parhaan joukkoon Australiassa, Irlannissa, Isossa-Britanniassa, Latviassa, Liettuassa, Singaporessa, Slovakiassa, Sveitsissä, Tšekissä ja Virossa. Lisäksi se on myynyt Brasiliassa platinaa. Kappaleen ensimmäinen live-esitys tapahtui Cyrusin esittämänä iHeartRadio Music Festivalilla 21. syyskuuta 2019.

## Lähteet
Norman Fucking Rockwell (kappale)

**Norman Fucking Rockwell** on yhdysvaltalaisen laulaja-lauluntekijä Lana Del Reyn musiikkikappale. Se julkaistiin Interscope- ja Polydor Recordsin kautta laulajan kuudennen, kappaleen nimeä kantavan studioalbumin kuudentena ja viimeisenä singlenä 1. marraskuuta 2019. Kappaleen ovat sekä sanoittaneet että tuottaneet Rey ja Jack Antonoff. Kappaleen musiikkivideo julkaistiin Reyn YouTube-kanavalla 20. joulukuuta 2019.

Kappale kertoo lapsellisesta poikaystävästä, josta laulaja ei kuitenkaan kykene luopumaan. Sen nimi viittaa yhdysvaltalaiseen taidemaalariin ja kuvittajaan Norman Rockwelliin. Kappale on sävelletty F-duurissa Del Reyn lauluosuuksien vaihdellessa E3 ja E5 välillä. Sen tahtilaji on 12/8, paitsi introssa, jossa se on 4/4. Kappaleen tempo on kohtalaisen hidas 80 iskua minuutissa.

”Norman Fucking Rockwell” oli kaupallisesti huono menestys sen päästyä singlelistan viidenkymmenen parhaan joukkoon ainoastaan Irlannissa, Isossa-Britanniassa ja Uudessa-Seelannissa. Kappale oli ehdolla Grammy-palkintoon vuoden 2020 gaalassa kategoriassa ”Vuoden kappale”.

## Lähteet
Eduskunnan kansliatoimikunta

**Eduskunnan kansliatoimikunta** on Suomen eduskunnan hallintoa johtava elin. Kansliatoimikunnan tehtävänä on nimittää eduskunnan korkeimmat virkamiehet sekä tehdä eduskunnan taloudenhallintaa ja hallintoa koskevat merkittävät päätökset. 

Kansliatoimikunta koostuu eduskunnan puhemiehestä, varapuhemiehistä ja neljästä kansanedustajasta ja heidän varajäsenistään. Kansliatoimikunnan alaisuudessa toimii Sisäinen tarkastus, Tietosuojavastaava ja Eduskunnan kanslia.

## Jäsenet
Eduskunnan kansliatoimikunnassa on 7 jäsentä.

## Lähteet
*
All This Love

**All This Love** on saksalaisten DJ-tuottajien Robin Schulzin sekä Harloen musiikkikappale. Sen julkaisivat Tonspiel ja Warner Music Group digitaalisesti ladattavana ja suoratoistettavana singlenä 3. toukokuuta 2019. Kappaleen ovat sanoittaneet Stuart Crichton, Dennis Bierbrodt, Jürgen Dohr, Guido Kramer, Tommy Lee James, Stefan Dabruck, Schulz, Jessica Karpov ja Daniel Deimann. Kappaleen tuotannosta vastasivat puolestaan Schulz ja Crichton.

Kappaleen musiikkivideon ohjasi Robert Wunsch ja se julkaistiin Schulzin YouTube-kanavalla 9. toukokuuta 2019. "All This Love" oli kaupallisesti huono menestys, sen päästyä singlelistan neljänkymmenen parhaan joukkoon ainoastaan Itävallassa, Saksassa ja Sveitsissä.

## Lähteet
Tuija Niemi-Laitinen

**Tuija Niemi-Laitinen** on rikostutkinnassa käytettävien puheäänilausuntojen kehittäjä Helsingin yliopistosta. Tunnetaan myös nimellä Tuija Niemi. Hän on professori Antti Iivosen oppilas. Tuija Niemi toimi Auer-tutkinnan äänitutkijana.

## Teokset
* Niemi-Laitinen, Tuija: *Puhujantunnistus rikostutkinnassa*. Helsingin yliopiston fonetiikan laitos. 1999. Lisensiaattitutkielma.
* Niemi, Tuija: *Puhujantunnistus foneettisena ongelmana*. Helsingin yliopiston fonetiikan laitos. 1994. Pro gradu.

## Julkaisut
* Niemi-Laitinen, Tuija: *PUHETEKNOLOGIA RIKOSTEN TUTKINNASSA*. 22.9.2018.
* Niemi-Laitinen, Tuija & Lehtonen, Mona: *Puoliautomaattisten puhujantunnistusohjelmien suorituskyvyn vertailu*. Fonetiikan päivät Tampereella 11.–12.1.2008, s. 41–48.
* Niemi, Tuija: *Äänitutkimusta Keskusrikospoliisissa ja Helsingin yliopiston fonetiikan laitoksella* -esitelmä Joensuun Fonetiikan päivillä 28.8.1996.
* Niemi, Tuija: *Puhujantunnistus foneettisena ongelmana*.  Fonetiikan päivät Tampereella 2.–3.9.1994, s. 101–116.

## Katso myös
* Rikosäänilausunto
* Forensinen kielentutkimus

## Lähteet
Maria Teikari

**Maria Teikari** (s. 27. maaliskuuta 1987 Pori) on suomalainen johtaja ja kirjailija. Hän työskentelee Työturvallisuuskeskuksen hanke- ja kehitysjohtajana. 

## Elämä ja ura
Teikari on koulutukseltaan hallintotieteiden maisteri.

Teikari on toiminut aiemmin palkansaajajärjestö Pardiassa hallintopäällikkönä, Suomen ylioppilaskuntien liitossa hallintosihteerinä, OSS-järjestöpalveluiden toimitusjohtajana sekä Yhteiskunta-alan korkeakoulutettujen strategiajohtajana.

Teikari oli ehdolla vuonna 2020 työmarkkinakeskusjärjestö Akavanpuheenjohtajaksi, mutta puheenjohtaksi valittiin äänestyksen jälkeen istuva puheenjohtaja Sture Fjäder äänin 578–292.

Teikari perusti vuonna 2014 yhdessä Milla Halmeen kanssa Facebookissa toimivan yli 30&nbsp;000 jäsenen Ompeluseura-työelämäverkoston.

## Teokset
* Teikari, Maria : Sosiaalisen yrityksen henkilöstön johtaminen. Johtamiskorkeakoulu, Tampereen yliopisto, 2013. https://urn.fi/urn:nbn:fi:uta-1-23742
* Teikari, Halme, Karas, Manninen, Murto, Marttinen.: *Työelämän kapinalliset – totuuksia kellokorteista ja kahvihuoneista.* Otava, 2019. *.*

## Lähteet
Boyfriend (Ariana Granden ja Social Housen kappale)

**Boyfriend** on yhdysvaltalaislaulaja Ariana Granden sekä yhdysvaltalaisen musiikkiduo Social Housen musiikkikappale. Sen julkaisi Republic Records Social Housen ensimmäisen, Everything Changed... EP:n toisena singlenä 2. elokuuta 2019. Kappaleen ovat sanoittaneet Grande, Social House, Edgar Barrera, Steven Franks ja Tommy Brown, joista kolme viimeisintä myös tuottivat sen. Kappaleen musiikkivideon ohjasi Hannah Lux Davis ja se julkaistiin singlen julkaisupäivänä.

"Boyfriend" oli kansainvälinen menestys, sen päästyä singlelistan kärkeen Islannissa, Israelissa, Kreikassa ja Slovakiassa sekä viiden parhaan joukkoon Australiassa, Irlannissa, Isossa-Britanniassa, Kanadassa, Kiinassa, Malesiassa, Singaporessa, Skotlannissa, Unkarissa, Uudessa-Seelannissa, Virossa ja Yhdysvalloissa. Lisäksi se on myynyt platinaa Kanadassa. Grande on esittänyt kappaleen ensimmäisen kerran livenä Social Housen kanssa Lollapaloozassa 4. elokuuta 2019. Grande on esittänyt kappaleen sen jälkeen livenä myös hänen Sweetener World Tour-kiertueella.

## Lähteet
Michael Michele

**Michael Michele** (alk. *Michael Michele Williams*, s. 30. elokuuta 1966 Evansville, Indiana) on yhdysvaltalainen näyttelijä. Hänet tunnetaan muun muassa televisiosarjasta *[[Teho-osasto (televisiosarja)|Teho-osasto]]*, jossa hän esitti tohtori Cleo Finchiä. Filmirooleja hänellä on ollut esimerkiksi elokuvissa *[[New Jack City]]* (1991), *[[Ali (elokuva)|Ali]]* (2001), *[[Dark Blue (elokuva)|Dark Blue]]* (2002) ja *[[Kuinka hukata kundi 10 päivässä]]* (2003).

Vuodesta 2019 alkaen Michele on näytellyt Dominique Deveraux’ta saippuasarjassa *[[Dynastia (vuoden 2017 televisiosarja)|Dynastia]]*.

## Lähteet

## Aiheesta muualla
*
Rather Be Alone

**Rather Be Alone** on saksalaisen DJ-tuottaja Robin Schulzin, kreikkalaisen DJ-tuottaja Nick Martinin sekä yhdysvaltalaislaulaja Sam Martinin musiikkikappale. Sen julkaisi Warner Germany digitaalisesti ladattavana ja suoratoistettavana singlenä 13. syyskuuta 2019. Kappaleen ovat sanoittaneet Daniel Deimann, Junkx, Isidoros Kiloudis, Jason Evigan, Jordan Johnson, The Monsters and the Strangerz, Nikolaos Martinos, Schulz, Sam Martin, Sean Douglas, Stefan Dabruck, Lennie King'ori, Jhawgez Von Rubixx ja Spax Di Genius. Kappaleen tuotannosta vastasivat puolestaan Junkx, Nick Martin, Schulz ja The Monsters and the Strangerz.

Kappaleen musiikkivideo julkaistiin Schulzin YouTube-kanavalla 7. lokakuuta 2019. Videolla nähdään Schulzin lisäksi saksalaismalli Toni Garrn sekä skotlantilaisyhtye The Electrics. "Rather Be Alone" oli kaupallisesti huono menestys, sen jäätyä vallan pois singlelistoilta. Kappaleen toistaiseksi ainoat listasijoitukset ovat Belgian Flanderin tanssilistan sija 37. sekä Kroatian radiosoittolistan sija 80.

## Lähteet
Hellbilly Deluxe 2

**Hellbilly Deluxe 2** on Rob Zombien neljäs sooloalbumi. Levy julkaistiin vuonna 2010.

## Kappaleet
# 
# 
# 
# 
# 
# 
# 
# 
# 
# 
# 

## Arvostelut
* Imperiumi: 9+/10
* Soundi: 

## Lähteet
SaiPa Salibandy

**SaiPa Salibandy** on lappeenrantalainen vuonna 2020 perustettu salibandyseura, jonka edustusjoukkueet pelaavat kaudesta 2020–2021 alkaen miesten Divarissa ja naisten F-liigassa.

Seura muodostettiin, kun NST ja Pontuksen Nouseva Voima (PoNoVo) yhdistyivät. Yhdistymisprosessi aloitettiin keväällä 2019, ja joulukuussa 2019 tiedotettiin alkuvuodesta 2020 perustettavan uuden seuran toimivan jääkiekosta tunnetun Saimaan Pallon (SaiPa) nimen ja brändin alla. NST:llä ja PoNoVolla oli lokakuussa 2019 yhteensä 840 rekisteröityä pelaajaa ja harrastajaa. 14. helmikuuta 2020 järjestäytyneen uuden seuran hallituksen ensimmäiseksi puheenjohtaksi valittiin Ding Ma. Saimaan Pallo Salibandy ry on rekisteröity 31. maaliskuuta 2020.

## Lähteet

## Aiheesta muualla
* SaiPa Salibandy
Ostrovito (järvi Bežanitsyn piirissä)

**Ostrovito** () on järvi Luoteis-Venäjällä Pihkovan alueen Bežanitsyn piirissä. Järvi sijaitsee Bežanitsyn ylängön tunnetulla järvialueella.

## Maantietoa
Järvi on 1,8 kilometriä pitkä, 0,9 kilometriä leveä ja sen pinta-ala on 65,5 hehtaaria. Järvi on kaksinainen siten, että sen itäosan järviallas on leveä ja avara, mutta länsiosa kapea ja lahtimainen. Järven länsipäässä lahti kapenee salmeksi, jonka päässä lahdenpää aukeaa lähes puoli kilometriseksi järvialtaaksi. Voidaan myös tulkita, että salmen aiheuttaa pohjoisrannasta työntyvä niemi. Järvellä on kolme saarta, joiden yhteispinta-ala on 2,2 hehtaaria. Saaret sijaitsevat järven etelärannan tuntumassa. Suurin saarista on alle 150 metriä. Järven keskisyvyys on 6,8 metriä, mutta syvänteessä on 12 metriä vettä. Järvi vaikuttaa nykyisin olevan autio, vaikka pohjoispäästä työntyvällä niemellä on vielä rakennus. Sekä järven länsi- että koillispäässä on sijainnut kylien asutusta ja asutuksen peltomaita. Ne ovat nykyään niittyinä eikä rakennuksia näy edellä mainittua enempää. Järven ympäristö on enimmäkseen metsämaata ja vain paikoin suota.

## Luontoarvoja
Järvessä elää lahna, ahven, , hauki, pasuri, karppi, pasuri, salakka, suutari, toutain, mutakala, rantanuoliainen, simppu, sekä joitakin *[[Rutilus]]*-suvun kaloja ja runsaslukuinen jokirapu. Järven pohja on mutainen, mutta rannoilla esiintyy hiekkapohjaisilla rannoilla kivikkoa, savea ja mutaa.

## Vesistösuhteita
Ostrovito sijaitsee Aloljan sivujoen Kopytovkan valuma-alueella. Alolja on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. 

Järven pohjoisrantaan tulee Vasjuhin () laskuoja ja koillisesta siihen laskee nimettömien lampien metsäoja. Järvi on idästä tulevan joen Spotnon () läpivirtausjärvi. Spotnon valuma-alueella on muutama sivuhaara ja joitakin järviä. Koska Spotnon viimeinen osuus Filevosta () on leveä ja ruohottunut, voi se olla järvenlaskusta johtuva jäänne. Paremmin asiaa tietämättä voidaan katsoa Spotnon ulottuvan tänne asti. Järven valuma-alueen koko on 61,48 neliökilometriä . Järven laskuoja on Kopytovka, joka virtaa ensin Vodovojen () läpi ennen kuin se mutkitellen laskee Bardovohon, joka on Aloljan läpivirtausjärvi.

## Huomautuksia

## Lähteet
Ostrovito

**Ostrovito** on () on nimenä monissa slavilaisessa paikannimessä. Nimen alkuosa tarkoittaa venäläisissä yhdyssanoissa *terävää* tai *suippoa*.

* Ostrovito, järvi Venäjällä Pihkovan alueen Bežanitsyn piirissä.
* Ostrovito, järvi Venäjällä Pihkovan alueella Pustoškan piirin Prigorodnan pitäjässä.
* Ostrovito, järvi Venäjällä Pihkovan alueella Pustoškan piirin Štšukinskan pitäjässä.

## Lähteet
Masahiro Hayama

**Masahiro Hayama** (23. tammikuuta 1910 – ?) oli japanilainen jääkiekkoilija, pelipaikaltaan puolustaja. Hän pelasi Japanin jääkiekkomaajoukkueessa Garmisch-Partenkirchenin talviolympialaisten 1936 jääkiekkoturnauksessa 2 ottelua.

## Lähteet
Ken’ichi Furuya

**Ken’ichi Furuya** (, 8. marraskuuta 1912 Mantšuria, Kiina – 1. syyskuuta 1988) oli japanilainen jääkiekkoilija, pelipaikaltaan hyökkääjä. Hän pelasi Japanin jääkiekkomaajoukkueessa Garmisch-Partenkirchenin talviolympialaisten 1936 jääkiekkoturnauksessa 2 ottelua.

## Lähteet
Frej (nimi)

**Frej** on pohjoismainen miehen etunimi. Se on pääasiassa Ruotsissa ja Tanskassa esiintyvä muunnos muinaisskandinaavisen jumalan nimestä Freyr, joka alkujaan merkitsee *herraa*, *valtiasta*.

Nimi Frej on jonkin verran käytössä myös Suomessa. Vuoden 2020 loppuun mennessä se on Digi- ja väestötietoviraston tietojen mukaan annettu noin 360 henkilölle. Frej’n nimipäivä on suomenruotsalaisen kalenterin mukaan 6. toukokuuta

## Tunnettuja Frej-nimisiä

* Frej Fernström (1914–1998), suomenruotsalainen pappi ja kirjailija
* Frej Fyhrqvist (s. 1938), suomalainen lääkäri ja sisätautiopin professori
* Frej Liewendahl (1902–1966), suomalainen keskimatkojen juoksija
* Frej Stenbäck (1941–2018), suomalainen patologian erikoislääkäri ja professori

## Lähteet
Anna Vikman

**Ingrid Anna Kristina Vikman** (s. 13. tammikuuta 1981 Överkalix, Ruotsi) on ruotsalainen ammattilaistasolla 1990- ja 2000-luvuilla pelannut jääkiekkoilija, jonka pelipaikka oli keskushyökkääjä. Hän pelasi Ruotsin naisten jääkiekkomaajoukkueessa olympialaisten naisten jääkiekkoturnauksessa 2002 Salt Lake Cityssä, jolloin Ruotsin joukkue saavutti pronssia sekä 2006 Torinossa, jolloin Ruotsi saavutti hopeaa. MM-kilpailuissa hän edusti maajoukkuettaan Suomessa 1999, Kanadassa 2000,  Kanadassa 2004 sekä Ruotsissa 2005, jolloin Ruotsi sai pronssia. Seuratasolla Vikman edusti Ruotsin naisten toiseksi ylimmän jääkiekkosarjatason MODO Hockeytä.

## Lähteet
Teiji Honma

**Teiji Honma** (14. huhtikuuta 1911 – ?) oli japanilainen jääkiekkomaalivahti. Hän torjui Japanin jääkiekkomaajoukkueessa Garmisch-Partenkirchenin talviolympialaisten 1936 jääkiekkoturnauksessa 2 ottelua päästettyjen maalien keskiarvolla 3,33.

## Lähteet
Piikkielaska

**Piikkielaska** (*Leptoclinus maculatus*) on elaskoiden heimoon (Lumpenidae) kuuluva pohjoisten merten kalalaji. Se on sukunsa *Leptoclinus* ainoa laji.

Piikkielaska on yleensä toista kymmentä senttiä pitkä ja enintään 20 senttinen. Sen ruumis on pitkänomainen ja hyvin hoikka. Väritys on ruskeankeltainen tai -harmaa. Kyljissä on useita tummia täpliä ja selkäpuolella tummia raitoja tai pilkkuja. Selkäevässä on 57–61 piikkiruotoa ja peräevässä yksi piikkiruoto sekä 34–37 haarautunutta nivelruotoa. Sukulaisestaan elaskasta (*Lumpenus lampretaeformis*) sen voi parhaiten erottaa sen pyrstöevän kuperasta takareunasta.

Piikkielaskan levinneisyys on sirkumpolaarinen, sitä tavataan Atlantin ja Tyynenreren pohjoisosissa, Alaskan rannikolla, Beringinmeressä ja Venäjän pohjoisrannikolla. Sen elinympäristö ovat lieju-, hiekka- ja kivipohjaiset merialueet 15–170 metrin syvyydessä vedenpinnasta.

Piikkielaskan kutu tapahtuu yleensä joulu-tammikuussa mutta tämä vaihtelee paljon. Yksittäinen naaras tuottaa 600–1 000 mätimunaa, jotka takertuvat pohjan hiekkaan ja kiviin. Poikaset elävät kuoriuduttuaan kahdesta neljään vuotta vedenpinnassa ennen kuin siirtyvät pohjalle.

## Lähteet
Lietveden silta

**Lietveden silta** on silta Puumalassa Etelä-Savossa. Siltaa pitkin kantatie 62 ylittää Saimaan Lietveden. Sillan alta kulkee pienempi syväväylä Puumalasta Anttolan kautta Mikkeliin. Silta on osa Lietveden maisematietä. 

Silta on valmistunut vuonna 1985 ja se korvasi samalla paikalla olleen lossin. Sillan alituskorkeus on 12 metriä ja sen tyyppi on palkkisilta. Sillan pituus on noin 288 metriä. 

Lietveden sillan eteläpäässä on näköalapaikka sekä kesäkahvila ja jäätelökioski.

## Lähteet
Velikaja Voda

**Velikaja Voda** () on järvi Luoteis-Venäjällä Pihkovan alueen Bežanitsyn piirissä. Järven nimessä *Velikaja* tarkoittaa *suurta* ja *Voda* tarkoittaa *vettä*. Järven nimi voisi olla suomeksi ”Isovesi”. Järvi sijaitsee Bežanitsyn ylängön tunnetulla järvialueella.

## Maantietoa
Järvi on 2,4 kilometriä pitkä, 1,6 kilometriä leveä ja sen pinta-ala on 2,685 neliökilometriä eli 269 hehtaaria. Järven keskisyvyys on 11 metriä ja sen syvänteessä on 36 metriä vettä. Järvessä on kolme pientä saarta järven rantojen tuntumassa. Yksi saarista sijaitsee itärannasta työntyvän niemen rannassa. Niemi erottaa itärannassa kaksi lahtea. Erikoisin lahti sijaitsee pohjoispäässä. Sen lahdensuu on alle 20 metriä leveä, mutta lahti on kapeana noin 800 metriä pitkä. Järven itä- ja eteläpuolella on veljelty maata jasiellä on sijainnut Roštševon () ja Grišinon () kylät. Niiden rakennuskanta on hävinnyt yhtä lukuun ottamatta ja pellot on pusikoitunut niityiksi. Järven ympäristö on lähes autiota metsämaata, jota laajat niittymaat katkaisevat järven kaakkoispuolella.

## Luontoarvoja
Järvessä elää lahna, salakka, sorva, muikku, hauki, pasuri, säyne, karppi, pasuri, made, simppu, suutari, toutain, mutakala, rantanuoliainen, sekä joitakin *[[Rutilus]]*-suvun kaloja ja runsaslukuinen jokirapu. Järvellä on kivikkoista hiekkapohjaa, jossa on mutaakin. Rannat ovat kivistä hiekkarantaa, jossa hiekan joukossa on savea.

## Vesistösuhteita
Velikaja Voda sijaitsee Aloljan sivujoen Kopytovkan valuma-alueella. Alolja on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen.

Järven etelärantaan laskee metsäoja, jonka valuma-alueella on pari pientä lampea. Myös itärannan lahteen laskee lyhyt metsäoja. Järven valuma-alueen koko on lähteestä riippuen 19  tai 16,4 neliökilometriä . Järven laskuoja lähtee sen luoteiskulmasta ja se laskee viereiseen Kamennojeen järveen. Sen laskujoki on Kamenka (), joka yhtyy kauempana Kopytovkaan ja tämä laskee lopuksi Bardovoon. Bardovo on Aloljan läpivirtausjärvi.

## Huomautuksia

## Lähteet
Ilja Peltonen

**Ilja Peltonen** (s. 1971) on suomalainen näyttelijä. Hän on työskennellyt Suomen Kansallisteatterissa vuodesta 1998. Hänen rekisterinsä ulottuu Shakespearen tragedioista lastenteatteriin ja moderniin komediaan, kuten *Varasto*, jossa hän näytteli miespääosan. Peltonen on näytellyt myös televisioelokuvissa ja -sarjoissa.

## Ura
Peltonen valmistui Teatterikorkeakoulusta vuonna 1996, minkä jälkeen hän näytteli kaksi vuotta lastenteatteri Ahaan riveissä. Vuonna 1998 Peltonen aloitti Suomen Kansallisteatterissa, hänet vakinaistettiin 2007.

Peltonen on näytellyt muun muassa komedioissa *Varasto*, *[[Olviretki Schleusingenissa|Olviretki]]* ja *Ilosia aikoja, Mielensäpahoittaja* sekä Shakespearen klassisissa draamoissa *[[Hamlet]]*, *[[Romeo ja Julia]]* ja *[[Kuningas Lear]]*. Peltonen on tehnyt lastenteatteria myös Ahaa-vuosiensa jälkeen muun muassa näytemissä *Muumipappa ja meri* ja *Kuka on kaveri?*.

Teatterityönsä ohella Peltonen on näytellyt televisiotuotannoissa 1990-luvun alusta alkaen. Vuonna 1997 hänellä oli päärooli Kim Finnin ohjaamassa komediassa *Howard - verinen iltapäivä*. Kaksitoistaosaisessa komediassa *[[Pelkovaara]]* Peltonen on mukana jokaisessa jaksossa Kaukon roolissaan. Vuonna 2000 Peltosella oli pieni sivuosa Lauri Törhösen sotadraamassa *[[Hylätyt talot, autiot pihat]]*.

## Valikoitu rooliluettelo
*Ilja Pavlovits Bobrinski (*Mannerheim - mies moneksi*, 1999)
*Marcellus ym. (*[[Hamlet]]*, 1999)
*Tybalt (*[[Romeo ja Julia]]*, 2002)
*Kristo, Teemu ym. (*[[Nummisuutarit]]*, 2002)
*Antti Niskavuori (*Niskavuoren nuori emäntä*, 2004)
*Burgundin herttua ym. (*[[Kuningas Lear]]*, 2005)
*Rousku (*Varasto*, 2005)
*Muumipappa (*Muumipappa ja meri*, 2006)
*Gregers Werle (*Villisorsa*, 2007)
*Montano (*[[Othello]]*, 2008)
*Philinte (*[[Ihmisvihaaja]]*, 2010)
*Titus (*[[Olviretki Schleusingenissa|Olviretki]]*, 2010)
*Kaarlo Kettu (*Kuka on kaveri?*, 2012)
*Muro (*Minä ja Muro*, 2013)
*Rakitin ym. (*Karamazovin veljekset*, 2018)

## Ohjaajana
*Kaikki hienot jutut (Mari Lehtosen kanssa Willensaunassa, 2019, vuorovaikutteinen esitys)

## Valikoitu filmografia
### Televisioelokuvat
*Mitä pimeämpi yö - sen kirkkaammat tähdet (1991)
*Howard - verinen iltapäivä (1997)
*Tiina, tule takaisin (1997)
### Televisiosarjat
*Pelkovaara (2004)
*Jumalan kaikki oikut (2006)
*Rakkauden nälkä (2007)
*Sorjonen (2019)

## Lähteet

## Aiheesta muualla
*YouTube: Mari Lehtonen ja Ilja Peltonen, mistä Kaikki hienot jutut kertoo?
Albanian kommunistihallinnon sortuminen

Albanian kommunistihallinnon sortuminen oli Neuvostoliittoa lukuun ottamatta viimeinen Itä-Euroopan kommunistisen maan vallankumous. Se sai alkunsa Tiranasta joulukuussa 1990 opiskelijamielenosoituksina, vaikka protesteja oli esiintynyt aiemmin samana vuonna Shkodrassa ja Kavajassa. Albanian työn puolueen keskuskomitea salli 11. joulukuuta 1990 muut poliittiset puolueet, ja samana päivänä perustettiin Demokraattinen puolue. Maaliskuun 1991 vaaleissa Albanian työn puolue säilytti valta-asemansa, mutta yleislakko sekä kaupunkien liikehdintä johtivat sellaisen hallituksen muodostamiseen, johon otettiin muitakin kuin kommunisteja.

## Tapahtumat
Enver Hoxhan nelikymmenvuotisen valtakauden päätyttyä hänen kuolemaansa vuonna 1985 hänen seuraajansa Ramiz Alia aloitti vähittäiset talousuudistukset ja avasi diplomaattiset yhteydet Länsi-Eurooppaan. Albanian taloustilanne oli heikentynyt sen jälkeen, kun sen liittolaiset olivat keskeyttäneet apunsa. Alia laillisti ulkomaisten yritysten investoinnit Albaniaan. 

Itä-Euroopan vuoden 1989 vallankumouksista albanialaiset pysyivät tietämättöminä johtuen tiedonsaannin rajoittuneisuudesta ja maan eristyneestä asemasta. Monet albanialaiset eivät esimerkiksi olleet tietoisia Berliinin muurin murtumisesta. Tammikuussa 1990 alkoivat ensimmäiset levottomuudet Shkodrassa, missä muutama sata ihmistä yritti tuhota Josef Stalinin patsaan ja mistä mielenilmaisut levisivät muihin kaupunkeihin. Kommunistihallinto vastasi mielenosoituksiin sallimalla joitain vapauksia, kuten lievennyksiä matkustusrajoituksiin.

Romanian kommunistijohtaja Nicolae Ceaușescun teloituksen jälkeen Ramiz Alia tajusi mahdollisesti kokevansa saman kohtalon ilman radikaaleja yhteiskunnallisia uudistuksia. Hän allekirjoitti Helsinki-julistuksen, joka velvoitti Albaniaa noudattamaan Länsi-Euroopan standardeja ihmisoikeuksiin liittyen. Alia organisoi johtavien intellektuellien kokouksen pohtimaan Albanian poliittisen järjestelmän uudistamista. Joulukuussa 1990 hän hyväksyi itsenäisten poliittisten puolueiden perustamisen. Alian määräyksestä järjestettiin 31. maaliskuuta 1991 ensimmäiset useamman puolueen vaalit sitten 1944, jotka Alian puolue voitti. Alkoi joka tapauksessa näyttää selvältä, että siirtyminen kohti markkinataloutta on pysäyttämätön. Kesäkuussa 1991 järjestetty yleislakko johti kommunistihallituksen eroon. Heinäkuussa valtion turvallisuus- ja tiedusteludirektoraatti Sigurimi lakkautettiin ja korvattiin uudella.

Maaliskuussa 1992 järjestetyissä parlamenttivaaleissa Demokraattisen puolueen johtama kommunisminvastainen oppositio saavutti ratkaisevan voiton. Presidentti Alia erosi, ja hänet korvasi Sali Berisha.

## Lähteet
Wedel

**Wedel** on kaupunki Pinnebergin piirikunnassa Schleswig-Holsteinin osavaltiossa Pohjois-Saksassa. Se sijaitsee välittömästi Hampurin länsipuolella Elben pohjoisrannalla. Vastarannalla on Ala-Saksin osavaltio.

## Maantiede
Wedel sijaitsee Hampurin metropolialueella Schleswig-Holsteinin eteläosassa noin 20 kilometriä Hampurin keskustasta länteen. Wedel on kauttaaltaan alavaa ja sen keskusta nivoutuu yhteen Hampurin läntisten kaupunginosien kanssa. Luoteen suuntaan pitkin Elben pohjoisrantaa asutus sitä vastoin on suhteellisen harvaa.

## Historia
Ensimmäinen asiakirjamaininta Wedelistä on vuodelta 1212. Paikkakunnalla järjestettiin suuria karjamarkkinoita, jotka ylläpitivät paikallista talouselämää ja loivat vaurautta keskiajalta aina 1700-luvulle. Tuolloin pystytetty Rolandin patsas on nykyisin Wedelin tunnusmerkki. Tulipalo tuhosi Wedeliä maaliskuussa 1731 ja syyskuussa 1837. Wedel sai kaupunkioikeudet 3. joulukuuta 1875. Schulaun kylä liitettiin Wedeliin 1909. Schulausta on ensimmäinen asiakirjamaininta vuodelta 1419.

Kansallissosialismin aikana Wedelissä toimi Neuengammen keskitysleirin sivuleiri. Maaliskuussa 1943 britit tuhosivat suuren osan Wedelin keskustaa ilmaiskullaan. Toisen maailmansodan jälkeen Wedelin väkiluku moninkertaistui.

## Kulttuuri
Wedelistä käsin operoi teatterilaiva Batavia, jossa on 70-paikkainen sali. Kaupungissa on tavanomaisen kaupunginmuseon lisäksi taidemuseo Ernst-Barlach-Museum Wedel, taiteilija Barlach oli syntynyt Wedelissä.

Wedelin Roland-patsas, Wedeler Roland, on alkuaan vuodelta 1558. Tarun mukaan Roland oli Kaarle Suuren palveluksessa ja kuoli taistelussa Pyreneillä vuonna 778. Rolandiin liittyy eeppinen runoelma *[[Rolandin laulu]]*. Vastaavia patsaita on myös muualla Saksassa.

Wedelin historiallista arkkitehtuuria edustaa muun muassa arkkitehti Hermann Seebeckin suunnittelema punatiilinen Hotel Elbburg vuodelta 1913. 

## Talous ja liikenne
Wedelissä on muun muassa lääketeollisuuden yrityksiä. Hampurin kaupunkijunajärjestelmä, S-Bahn Hamburg, ulottuu Wedelin rautatieasemalle. Maantieliikenteen pääväylä on Bundesstraße 431, joka vie Hampurista luoteeseen Albersdorfiin. B 431 ja BAB 7 risteävät Wedelin itäpuolella. Elben yli on lauttaliikennettä.

## Lähteet ja viitteet

## Aiheesta muualla
*Wedel, Saksi, Saksa — Sunrise, Sunset and Daylength
Haimi

**Haimi** on muun muassa seuraavien henkilöiden sukunimi:

* Iiro Haimi (s. 1988), suomalainen pesäpalloilija
* Ilmari Haimi (1908–1979), suomalainen ratsastaja
* Lassi Haimi (s. 2003), suomalainen kilpauimari
* Suvi Haimi (s. 1981), suomalainen yritysjohtaja
* Toivo Haimi (1931–1984), neuvostoliittolainen inkeriläissyntyinen näyttelijä ja teatteriohjaaja
* Toivo Haimi (s. 1990), suomalainen toimittaja ja juontaja, näyttelijä Toivo Haimin pojanpoika.

;Entisenä nimenä
* Eeva Hongisto, o.s. *Haimi* (s. 1945), suomalainen yleisurheilija.
Sudanin kansanterveyslaitos

**Sudanin kansanterveyslaitos** (, , **PHI**) on toukokuussa 2009 perustettu kansanterveyden koulutus- ja tutkimuslaitos Sudanin pääkaupungissa Khartumissa. Se toimii Sudanin terveysministeriön alaisuudessa.

Toukokuun 2020 alussa YK:n Sudanin maaryhmä raportoi, että Sudanin koronavirustestejä tehtiin ainoastaan kansallisessa kansanterveyslaboratoriossa (National Public Health Laboratory, NPHL) Khartumissa. Tämä kykeni vain 130 testin analysointiin vuorokaudessa. Sudanista oli tuolloin paikallistettu jo kolme muuta mahdollista covid-19-tapausten analysointiin soveltuvaa laboratoriota. Näiden avulla testauskapasiteettia pyrittiin kasvattamaan 600 testiin vuorokaudessa.

## Lähteet

## Aiheesta muualla
*The Public Health Institute (Khartum, Sudan; homepage)   (phi.edu.sd)
*The Public Health Institute (brochure, pdf)  (phi.edu.sd)
*(Sudanin covid-19-tilanne)   (fmoh.gov.sd)
*Africa CDC Dashboard (Africa CDC:n covid-19-yleiskatsaussivu, sisältäen maakohtaiset, esille klikattavat arvot)  (africacdc.org)
Now That I Found You

**Now That I Found You** on kanadalaislaulaja Carly Rae Jepsenin musiikkikappale. Sen julkaisivat 604 Records, School Boy Records ja Interscope Records hänen neljännen, *[[Dedicated]]*-studioalbumin toisena singlenä 27. helmikuuta 2019. Kappale julkaistiin kaksipuolisen singlen A-puolena, B-puolen ollessa kappale nimeltään "No Drug Like Me". Kappaleen ovat sanoittaneet Jepsen, Ben Berger, Ryan McMahon, Ryan Rabin ja Alexander O'Neill, joista kaikki Jepseniä lukuun ottamatta myös tuottivat sen. Jepsenin kertoman mukaan niin "Now That I Found You" kuin "No Drug Like Me" kertovat sanoiltaan "kiireisestä avautumisesta uudelle rakkaalle" ja siitä kun he "sopivat temaattisesti yhteen". Kappaleen musiikkivideon ohjasivat Carlos López Estrada sekä Nelson DeCastro ja se julkaistiin 14. maaliskuuta 2019.

"Now That I Found You" sai positiivisen vastaanoton musiikkikriitikoilta, muun muassa kriitikko Anthony Fantanon sekä aikakauslehti *[[The Guardian]]in* journalisti Betty Clarken pitäessä sitä sekä yhtenä *Dedicatedin* parhaimmista että koko vuoden 2019 parhaimmista kappaleista. Vaikka kappale oli suuri arvostelumenestys, se ei ollut kuitenkaan suuri myyntimenestys sen päästyä singlelistan viidenkymmenen parhaan joukkoon ainoastaan Japanissa.

## Lähteet
Taavi Pesonen

**Taavi Pesonen** (myös *David Pesonen*;  26. kesäkuuta Savonlinna – 7. helmikuuta 1918 Helsinki) oli suomalainen näyttelijä ja oopperalaulaja. Hän näytteli Suomalaisessa Teatterissa lähinnä koomikkona 30 vuotta. Pesonen esiintyi vakinaisesti myös Kaarlo Bergbomin oopperailloissa.

## Ura
Pesonen oli käsityöläisen poika. Hän kävi koulunsa Kuopiossa. Hän aloitti laulajana Suomalaisessa Oopperassa tammikuussa 1874 ja siirtyi sittemmin puhenäyttämölle. Pesosen ensimmäinen rooli Suomalaisessa Teatterissa oli lokakuussa 1872 patruuna Bergström ranskalaisessa komediassa *Ei ollenkaan mustasukkainen*. Hän oli synnynnäinen, tasainen humoristi, joka sivuosissaan loi suosittuja maalais- ja
keskisäätyläistyyppejä, esimerkiksi rovastina Gustaf von Numersin komediassa *Kuopion takana*.

Pesonen oli etenkin sivuosien tulkitsija, ja hänen kerrotaan saavuttaneen "jakamatonta suosiota" niiltä, jotka halusivat teatterilta huvia. Hänen roolejaan olivat muun muassa *[[Taikahuilu]]n* Papageno *[[Figaron häät|Figaron häiden]]* Bid'oison ja *Don Juanin* Masetto. Komediassa *[[Nummisuutarit]]* Pesonen näytteli Topiaan ja Sepeteuksen. Suomalaisteattereiden taatussa kassakappaleessa *[[Tukkijoella (näytelmä)|Tukkijoella]]* hän teki Tolarin roolin. Italialaisnäytelmässä *[[Don Pasquale]]* hänellä oli nimiosa. 

Pesonen näytteli myös muun muassa kappaleissa *[[Daniel Hjort]]*, *[[Kuinka äkäpussi kesytetään]]*, *[[Kuningas Lear]]*, *[[Macbeth]]*, *[[Juorukoulu|Parjauspesä]]* sekä *[[Romeo ja Julia]]*. *[[Elinan surma|Elinan surmassa]]* ja *[[Jeppe Niilonpoika|Jeppe Niilonpojassa]]* Pesosella oli useita rooleja 1890-luvulla.

Pesonen erosi Suomalaisesta Teatterista 29. lokakuuta 1904. Hänen jäähyväisnäytäntönään oli *Kuopion takana*, jossa hän teki rovastin roolin. Pesonen kuoli vuonna 1918 Helsingissä vanhainkodissa ja hänet on haudattu Helsingissä Hietaniemen hautausmaalle.

## Lähteet
* 
* 

### Viitteet
Too Much

**Too Much** on kanadalaislaulaja Carly Rae Jepsenin musiikkikappale. Sen julkaisivat 604 Records, School Boy Records ja Interscope Records hänen neljännen, Dedicated-studioalbumin kolmantena ja viimeisenä singlenä 9. toukokuuta 2019. Kappaleen ovat sanoittaneet Jepsen, John Hill, Jordan Palmer ja Noonie Bao. Kappaleen tuotannosta vastasivat puolestaan Hill ja Palmer. Kappaleen musiikkivideon ohjasivat Matty Peacock sekä Amy David ja se julkaistiin Jepsenin YouTube-kanavalla 17. toukokuuta 2019.

"Too Much" sai positiivisen vastaanoton musiikkikriitikoilta, jotka kehuivat sen melodiaa sekä klassista teemaa. Aikakauslehti Time listasi sen vuoden 2019 seitsemänneksi parhaaksi musiikkikappaleeksi. Suuresta arvostelumenestyksestä huolimatta kappale ei ollut kuitenkaan myyntimenestys, sen päästyä ainoastaan Kiinan radiosoittolistan sijalle 36.

## Lähteet
On a Roll

**On a Roll** on yhdysvaltalaislaulaja Miley Cyrusin musiikkikappale, jonka hän esittää lempinimellä "Ashley O", joka on hänen hahmonsa televisiosarjan Black Mirror jaksossa "Rachel, Jack and Ashley Too". Sen julkaisivat RCA Records sekä Null Corporation digitaalisesti ladattavana ja suoratoistettavana singlenä 16. kesäkuuta 2019. Kappale on mukaelma yhdysvaltalaisyhtye Nine Inch Nailsin vuonna 1989 julkaisemasta kappaleesta "Head Like a Hole". Kappaleen B-puoli nimeltään "Right Where I Belong" on puolestaan mukaelma Nine Inch Nailsin vuonna 2005 julkaisemasta kappaleesta "Right Where It Belongs". Aikakauslehti Billboard listasi kappaleen vuoden 2019 sadan parhaan musiikkikappaleen listan sijalle 28. Kappaletta ei julkaistu lainkaan Yhdysvaltain radiokanaville.

Kappaleen musiikkivideo julkaistiin Netflixin virallisella YouTube-kanavalla 13. kesäkuuta 2019. "On a Roll" oli kaupallisesti kohtalainen menestys, sen päästyä singlelistan viidenkymmenen parhaan joukkoon Irlannissa, Latviassa, Liettuassa, Skotlannissa, Slovakiassa, Tšekissä, Unkarissa ja Uudessa-Seelannissa. Cyrus on esittänyt sekä "On a Rollin" että "Head Like a Holen" livenä vuoden 2019 Glastonburyn festivaalilla 30. kesäkuuta 2019.

## Lähteet
Timo Rauhala (jalkapalloilija)

**Timo Rauhala** (s. 7. syyskuuta 1989, Seinäjoki) on suomalainen jalkapalloilija. Rauhala on edustanut aikuisuransa aikana ammattilaisena Seinäjoen Jalkapallokerhoa sekä Kokkolan Pallo-Veikkoja.

## Seurajoukkueet
Rauhala aloitti aikuisuransa Törnävän Pallossa eli TP-Seinäjoessa Kakkosessa kaudella 2007. Rauhala pelasi TP-Seinäjoen ja Sepsi-78 fuusioseuraan Seinäjoen Jalkapallokerhoon kaudella 2009. SJK:ssa Rauhala pelasi vuodet 2009-2014, pelaten seurassa 94 ottelua Kakkosta ja Ykköstä. Kaudella 2015 Rauhala siirtyi Kokkolan Pallo-Veikkoihin. KPV:ssa Rauhala pelasi vuosina 2015-2019 117 ottelua Veikkausliigassa, Ykkösessä, Kakkosessa sekä Suomen Cupissa. Kaudella 2018 Rauhala loukkaantui vakavasti ja ehti pelata ainoastaan 5 ottelua kun loppukausi meni loukkaantuneena.

Rauhala oli mukana neljässä eri sarjanousussa. Ensin kaudella 2011 SJK nousi Kakkosesta Ykköseen ja kaudella 2014 Ykkösestä Veikkausliigaan. KPV:n mukana Rauhala oli nousemassa Kakkosesta Ykköseen kaudella 2015 ja Ykkösestä Veikkausliigaan kaudella 2019.
Slide Away (Miley Cyrusin kappale)

**Slide Away** on yhdysvaltalaislaulaja Miley Cyrusin musiikkikappale. Sen julkaisi RCA Records digitaalisesti ladattavana ja suoratoistettavana singlenä 16. elokuuta 2019. Kappale tulee olemaan osa Cyrusin tulevaa seitsemättä, She Is Miley Cyrus -studioalbumia. Kappaleen ovat sanoittaneet Cyrus, Alma, sekä sen tuottajat Andrew Wyatt ja Mike Will Made It. Sanoiltaan kappale kertoo parisuhteen heikkenemisestä ja niitä on vertailtu hyvin paljon Cyrusin sekä hänen ex-aviomiehensä Liam Hemsworthin avioeroon.

Kappaleen musiikkivideon ohjasi Alexandre Moors ja se julkaistiin 6. syyskuuta 2019. ”Slide Away” oli kaupallisesti kohtalainen menestys, sen päästyä singlelistan kahdenkymmenen parhaan joukkoon Australiassa, Latviassa, Liettuassa, Skotlannissa, Slovakiassa, Sveitsissä, Tšekissä ja Uudessa-Seelannissa sekä kolmenkymmenen parhaan joukkoon Irlannissa, Kanadassa, Kreikassa, Norjassa ja Unkarissa. Lisäksi se on myynyt Australiassa platinaa 70&nbsp;000 kappaleen myynnillään.

## Lähteet